cy ga en cy cy cy su cy en cy cy en en de cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy es de cy en de cy cy cy cy cy fr cy cy cy cy en cy cy fr ga en cy cy es es en en cy cy
Adweithydd Dŵr Berw Uwch (ABWR) y DU Mae ABWR y DU yn cael ei ddatblygu a’i gynnig yn y DU gan Hitachi-GE Nuclear Energy, Ltd. (Hitachi-GE).
Mae ABWR y DU – Adweithydd Dŵr Berwedig Uwch y DU – yn ddyluniad adweithydd niwclear y bwriedir ei ddatblygu a’i adeiladu yn y DU. Mae ABWR y DU yn cael ei ddatblygu a’i gynnig yn y DU gan Hitachi-GE Nuclear Energy, Ltd. (Hitachi-GE).
Mae ynni niwclear yn cael ei reoleiddio’n llym i sicrhau y caiff y lefelau uchaf o ddiogelwch a gwarchodaeth amgylcheddol eu cynnal bob amser. Ar gyfer adeiladu gorsaf niwclear newydd, cam cyntaf hyn yw asesiad manwl o ddyluniad yr adweithydd gan reoleiddwyr y DU, a elwir yn Asesiad Dyluniad Generig (GDA).
Rhwng mis Ebrill 2013 a mis Rhagfyr 2017, aseswyd ABWR y DU o dan y GDA gan y Swyddfa Rheoleiddio Niwclear (ONR), Asiantaeth yr Amgylchedd (AA) Gyfoeth Naturiol Cymru (CNC).
Cwblhawyd Asesiad Dyluniad Generig yn llwyddiannus gan Hitachi-GE yn unol â’i amserlen wreiddiol a chyhoeddwyd Cadarnhad Derbyn Dyluniad (DAC) gan ONR, a Datganiad o Dderbynioldeb Dyluniad (SoDA) gan AA a CNC ar 14eg Rhagfyr 2017 .
Datblygwyd y wefan hon i gefnogi ymgysylltu cyhoeddus yn y broses GDA. Drwy gyfrwng y safle hwn, cyhoeddodd Hitachi-GE ein cyflwyniadau rheoleiddiol, yn ogystal â chrynodebau lleyg o ddyluniad yr adweithydd.
Mae’r crynodebau hyn - yn ogystal â chyflwyniadau rheoleiddiol terfynol y broses - yn parhau i fod ar gael i’r cyhoedd.
Agwedd allweddol ar y GDA yw'r broses sylwadau, gan alluogi aelodau o’r cyhoedd, sefydliadau a chymdeithasau i wneud sylwadau neu ofyn cwestiynau am y dechnoleg ac am ein cyflwyniadau ni i’r rheoleiddwyr. Gweithredodd y wefan y broses honno rhwng mis Ionawr 2014 a mis Awst 2017, gan dderbyn 83 o sylwadau yn ystod y cyfnod hwnnw. Mae crynodeb o'r sylwadau ar gael yma.
Ers ei sefydlu yn 1910, mae Hitachi wedi ymroi i arloesi ym maes "Technoleg Uwch" i wella dibynadwyedd ei gynnyrch.
Rydym bob amser yn derbyn yr her o fodloni anghenion ein cwsmeriaid.
Ers 1946, mae Hitachi wedi chwarae rhan weithredol yn natblygiad technoleg niwclear.
Gyda'r profiad a enillwyd dros y blynyddoedd, mae Hitachi bellach ar flaen y gad o ran darparu atebion ynni drwy ei fflyd ddiweddaraf o gynlluniau ABWR â lefel eu diogelwch wedi gwella.
Cyflwynodd Hitachi dechnoleg Adweithydd Dŵr Berw yn yr 1960au.  Ers hynny, mae Hitachi wedi cyfrannu at ddatblygu, dylunio ac adeiladu dros 20 gorsaf BWR.
Yr Adweithydd Dŵr Berw Uwch,  neu ABWR, yw'r diweddaraf o ran technoleg BWR, gyda "Diogelwch Gwell" a'r "Technolegau Diweddaraf" mewn dyluniad "sydd wedi profi'i hun".
Yr ABWR yw'r unig adweithydd Cenhedlaeth III+ sy'n gweithredu heddiw.
Bu Hitachi'n chwarae rhan mewn adeiladu dros 20 o orsafoedd niwclear fel prif gyflenwr EPC.
Mae pedwar ABWR bellach yn gweithredu a thri arall wrthi'n cael eu hadeiladu yn Siapan.
Prif elfennau ABWR sy'n cyfrannu at ei ddiogelwch gwell yw:-
Bod cynhwysydd gwasgedd yr adweithydd a rhannau mewnol yr adweithydd niwclear wedi'u cynnwys o fewn Cynhwysydd Concrid Cyfnerthedig.
Bod pympiau mewnol yr adweithydd sy'n cyflenwi dŵr oeri i graidd yr adweithydd wedi'u gosod yn uniongyrchol ar waelod cynhwysydd gwasgedd yr adweithydd i ddileu'r risg o doriad mewn piben.
Y defnyddir gyriant rhodenni rheoli symudiad manwl i wella dibynadwyedd a'r gallu i weithredu'r orsaf.
Caiff gwaith peirianneg ABWR ei weithredu gyda'r system Uwch Beiriannau CAE Integredig.
Mae'r system hon yn cwmpasu oes gyfan yr orsaf o'r dechrau i'r diwedd.
Wrth adeiladu, aethom ati i ddatblygu dulliau adeiladu newydd gan arloesi gydag adeiladu modiwlau ar raddfa fawr drwy ddefnyddio lifftiau trwm iawn.
Ein harwyddair yw "Cyflawni yn ôl y cynllun". Gellir sicrhau diogelwch gweithwyr, cynnyrch o ansawdd uchel a pherfformiad yn unol â'r amserlen drwy gyflawni pob cam o'r gwaith adeiladu fel y cynlluniwyd ymlaen llaw.
Mae dyluniad yr ABWR yn ymgorffori nodweddion "Diogelwch Gwell"  ond yn ogystal â'r nodweddion diogelwch cynhenid hyn mae'n mabwysiadu mwy o fesurau diogelwch gwell i wrthweithio unrhyw beryglon allanol annisgwyl.
Ar gyfer gorsafoedd a leolir ar lannau'r môr, mae'r prif adeiladau wedi'u codi'n ddigon uchel i wrthsefyll tsunamis ar raddfa fawr.
Caiff yr adeilad wrth gefn, yn cynnwys cyfleusterau segur ar gyfer cefnogi argyfyngau, ei leoli ar lefel hyd yn oed yn uwch.
Hefyd, gosodir waliau a drysau sy'n dal dŵr ym mhob adeilad o bwys.
Gosodir fent â hidlydd fel dull o leihau ymhellach y risg i'r cyhoedd gael eu heffeithio gan ymbelydredd.
Mae'r "adeilad wrth gefn" yn darparu cyfleusterau rheoli damweiniau.
Mae tanciau tanwydd a dŵr a osodwyd ar y llawr gwaelod yn darparu cyflenwadau digonol ar gyfer rheoli damweiniau difrifol.
Mae llawr cyntaf yr adeilad wrth gefn yn cynnwys y canlynol:
Generadur disel a gaiff ei oeri gan aer
Cerbyd System Oeri Adweithydd arall
Batris cylch dwfn (DC)
Ystafell rheoli damweiniau arall
Hefyd mae injans tân, a cherbydau cyflenwi pŵer i'w defnyddio mewn argyfwng wedi'u lleoli ar safle cerbydau.
Nodweddion ABWR â diogelwch gwell yw;
Mesurau Diogelwch cynhenid BWR ac ABWR
Gwelliannau pellach yn dilyn y gwersi a ddysgwyd yn Fukushima
A mesurau rheoli damweiniau difrifol
Gyda'r lefel uchaf o ddiogelwch yn y byd, mae'r ABWR yn cyfuno'r holl nodweddion diogelwch diweddaraf.
Gyda galw mawr am ynni ledled byd, dyma'r amser ar gyfer ynni Niwclear.
Gyda'i "Ddiogelwch Gwell" a'i "Dechnolegau Diweddaraf" mewn dyluniad sydd "wedi profi ei hun", mae'r ABWR yn darparu ynni dibynadwy i gefnogi datblygiad trefol, gan fod mewn cytgord â'r amgylchedd a bywyd dynol yr un pryd.
Fideo ABWR Hitachi. Fideo yn seiliedig ar ddull gweithredu generig - bydd datblygiadau ar safleoedd unigol yn destun dyluniadau penodol i'r safle.
Gweld safle pen desg
HAWLFRAINT © 2014 Hitachi-GE Nuclear Energy, Ltd. Cedwir pob hawl
Cynhyrchwyd gan Big Group Retail